הפלות חיל האוויר הישראלי

מאז היווסדו במלחמת העצמאות צבר חיל האוויר הישראלי רקורד מבצעי ומורשת קרב מרשימים ביותר. רקורד זה כולל בין השאר הפלות רבות של כלי טיס של האויב ובהן הפלות היסטוריות והפלות בכורה עולמיות עבור כלי טיס ומערכות הגנה אווירית שונות. במהלך המלחמות, הצליחו טייסי חיל האוויר להשיג הפלות רבות של מטוסי אוויר, ולהשיג עליונות על פני חילות האוויר האויבים. על פי נתוני חיל האוויר, בסך הכל הפילו טייסי חיל האוויר בקרבות אוויר, מאז 1948, 687 מטוסי אויב. מספר מטוסי החייל שהופלו על ידי טייסי אויב מאז 1948 עומד על 25. נתונים אלה מעמידים את יחס ההפלות על 1:27.5. בין הגורמים המשפיעים על יחס ההפלות יש למנות את ההבדלים בין דוקטרינות ההגנה האווירית של חילות האוויר השונים. בחיל האוויר הישראלי עושים שימוש רב יותר במטוסי קרב להפלת מטוסי אויב, בהשוואה לחילות האוויר של מדינות ערב שמשתמשים בעיקר בכלי נ"מ ייעודיים להפלת מטוסים ישראליים, ואלו אינם נכללים בסטטיסטיקה. להלן פירוט תוצאות קרבות האוויר במלחמות השונות: 39 טייסים בחיל האוויר הישראלי הפילו מעל חמישה מטוסים. עשרה טייסים הפילו מעל 10 מטוסים. אלוף ההפלות הראשון של חיל האוויר הישראלי היה גיורא רום שזוכה בהפלתו החמישית ב-7 ביוני 1967, יומה השלישי של מלחמת ששת הימים. שיאן ההפלות בחיל האוויר, שהוא גם הטייס בעל מספר ההפלות הרב ביותר בקרבות אוויר במטוסי סילון, הוא תת-אלוף גיורא אבן אפשטיין שלזכותו 17 הפלות. אלו אלופי ההפלות בחיל האוויר הישראלי, שהשיגו 10 הפלות ומעלה: בנוסף לספירת הפלות עבור טייסים, נוהגים לספור גם את ההפלות שביצע כל מטוס קרב והללו מסומנות על דופן המטוס (לרוב בצורת רונדל חיל האוויר שלו הופל המטוס). מטוס מיראז' 3 מספר 159 של חיל האוויר הישראלי הפיל 13 מטוסים, וזהו שיא עולמי להפלת מטוסי סילון. מטוס F-16A נץ מספר 107 של חיל האוויר הישראלי הפיל 6.5 מטוסים, שיא עולמי עבור מטוס F-16. ההפלה הראשונה של מטוס ה-P-51 מוסטנג בחיל האוויר הישראלי הייתה הפלתו של מטוס צילום בריטי מסוג מוסקיטו P.R.34 ב-20 בנובמבר 1948. ההפלה התבצעה באמצעות ירי מקלעים. עקב הפלת המטוס חדל חיל האוויר המלכותי לבצע טיסות סיור בשמי ישראל. ב-1 בספטמבר 1955 נזקפה לזכות חיל האוויר הישראלי ההפלה הסילונית הראשונה במזרח התיכון, בה הפיל מטוס גלוסטר מטאור שני מטוסי ומפייר מצריים שחדרו לשטח ישראל. באותו בוקר התקבלה התרעה מיחידת הבקרה המרכזית ברמלה על חדירת ארבעה מטוסי ומפייר מצריים בגובה נמוך, מצפון לרצועת עזה. בשעה 6:52 הוזנקו לעברם שני מטוסי מטאור שהוטסו על ידי סרן אהרן יואלי וסרן יואש ("צ'אטו") צידון, שהיו בכוננות בחצור. יואלי, אז סרן בן 26, תקף את שני המטוסים, הפילם, וזכה בשל כך בעיטור העוז. ההפלה הראשונה שנרשמה לזכות הדאסו סופר מיסטר הייתה ב-28 באפריל 1961 כאשר כנגד זוג מטוסי מיג 17 מצריים שחדרו לישראל באזור ניצנה הוזנקו זוג מטוסי סופר מיסטר. במרדף אחר מטוסי המיג הסתחרר אחד מהם והתרסק. ההפלה הראשונה של מטוס מיראז' 3 ("שחק") בשירות חיל האוויר הישראלי ובעולם התבצעה על ידי יורם אגמון ב-14 ביולי 1966 בעת פעולת תגמול כנגד סוריה באזור תוואי תעלת הטיית מקורות הירדן. המטוס שהופל באש תותחים היה מיג 21. ב-29 בנובמבר של אותה שנה הופל לראשונה במזרח התיכון מטוס בטיל אוויר-אוויר; היה זה מיג 19 שהופל בטיל מאטרה 530 "יהלום" לאחר שחדר למרחב האווירי של ישראל. מטוס מיג 19 נוסף הופל באש תותחי המיראז'. ההפלה הראשונה של מטוס F-4 פנטום ("קורנס") התבצעה על ידי הצוות אהוד חנקין ואייל אחיקר ב-11 בנובמבר 1969, דרומית לעיר סואץ במצרים, בטיל AIM-9B sidewinder. היה זה כחודשיים בלבד לאחר הגעת המטוסים לישראל, בקרב שהתפתח כאשר מטוסי מיג-21 מצריים ניסו לסכל תקיפה של מטוסי סקייהוק של חיל האוויר הישראלי. הנשר הוא מטוס קרב ישראלי שמבוסס על המיראז' 5. ב-8 בינואר 1973 זכה המטוס להפלה ראשונה של שני מטוסי מיג 21 סוריים, באמצעות טילי AIM-9D "דקר". המטוס זכה להצלחה רבה במלחמת יום הכיפורים: באמצעותו הופלו 111 מטוסי אויב במלחמה (ו-115 הפלות לאורך כל תקופת השירות), לעומת אובדן 5 מטוסים (3 הופלו). ב-27 ביוני 1979 זכה מטוס הכפיר הישראלי בהפלת הבכורה (והיחידה במסגרת חיל האוויר הישראלי): סרן שי אשל, בכפיר 874 של טייסת 101, הפיל מטוס מיג 21 סורי בטיל אוויר-אוויר, מעל לבנון (למעשה, זאת הייתה "חצי הפלה". על החצי השני זוכה מטוס F-15 שפגע במיג גם הוא). מטוס ה-F-15 איגל בשירות חיל האוויר הישראלי השיג הפלת בכורה עולמית ב-27 ביולי 1979 של ארבעה מטוסי מיג-21 סורים, וכן את הפלת הבכורה של מיג-25 ב-13 בפברואר 1981. ב-1981 רשמו מטוסי F-16 פייטינג פלקון ישראלים את הפלות הבכורה העולמיות של המטוס: ב-28 באפריל 1981 הפיל מטוס F-16 ישראלי מסוק מי-8 סורי באמצעות תותח (ההפלה הראשונה של כלי טיס כלשהו על ידי F-16) וב-14 ביולי 1981 הפיל מטוס F-16 ישראלי מטוס מיג-21 סורי (ההפלה הראשונה של מטוס אויב על ידי F-16). בשנת 2001 יירט מסוק קרב AH-64 אפאצ'י "פתן" של חיל האוויר הישראלי מטוס מסוג ססנה של בית הספר הלבנוני לטיסה, לאחר שהמטוס חדר בטעות לישראל. זו הייתה ההפלה המבצעית הראשונה של מטוס על ידי מסוק בהיסטוריה של חיל-האוויר הישראלי, וההפלה הראשונה של מטוס על ידי מסוק אפאצ'י בעולם. ב-6 באוקטובר 2012 יירטו שני מטוסי F-16I "סופה" ישראליים כלי טיס בלתי מאויש, שחדר לתחומה של ישראל לאחר שהייה של מעל 20 דקות בשטחה האווירי של ישראל. זוהי ההפלה הראשונה של מטוסי ה"סופה". על פי פרסום בעיתון הבריטי סאנדיי טיימס, הכטב"ם היה ככל הנראה שייך לחזבאללה ומדגם שאהד 129 תוצרת משרד ההגנה האיראני. ב-10 בפברואר 2018 יירט מסוק קרב AH-64D אפאצ'י לונגבו "שרף" של טייסת 113 כטב"ם איראני מדגם "שאהד 141" שחדר לשטח ישראל באזור בית שאן. זוהי ההפלה הראשונה של כלי טיס על ידי ה"שרף" וההפלה הראשונה בעולם של כטב"ם על ידי מסוק. ב-27 בפברואר 2020 רשמו מטוסי ה-F-15I רעם הפלת בכורה כאשר הפילו כלי טיס בלתי מאויש של חמאס שטס מרצועת עזה לעבר הים התיכון. ב-15 במרץ 2021 יירטו מטוסי F-35I אדיר ישראליים שני כטב"מים איראניים מדגם שאהד 197 שנשאו אקדחים ואמצעי לחימה לרצועת עזה. זוהי הפלת בכורה עולמית ל-F-35. ב-31 באוקטובר 2023, במלחמת חרבות ברזל, יירט מטוס F-35I אדיר טיל שיוט ארוך-טווח ששיגרו החות'ים לעבר אילת. זוהי הפלת הבכורה עולמית של טיל על ידי ה-F-35. מערך ההגנה האווירית של חיל האוויר (שהיה ידוע בעבר גם בשם "מערך הנ"מ") רשם אף הוא הפלות בכורה היסטוריות: הירי הקרבי הראשון של טיל MIM-23 הוק בעולם והפלה ראשונה בעולם של מטוס קרב התרחש בעת מלחמת ששת הימים ב-5 ביוני 1967, כאשר מטוס אוראגן ישראלי פגוע טס בנתיב ישיר למרחב האווירי דרכו של הכור הגרעיני בדימונה. המטוס הופל מכיוון שהטייס לא הזדהה ולא היה מידע ודאי לגבי מטרת הטיסה, דבר שהיה חשוד ביותר היות שישראל הייתה במלחמה בפועל. המטוס הופל על ידי סוללת טילי הוק שהגנה על הקריה למחקר גרעיני בדימונה. הפלה ראשונה (ועד כה, האחרונה) בעולם של מיג 25 סורי על ידי טיל MIM-23 הוק. הפלה ראשונה בעולם של מסוק מי-8 מצרי על ידי טיל הוק בפתיחת מלחמת יום הכיפורים. הפלה ראשונה בעולם של מטוס הסילון הסובייטי מיג 21 באמצעות "חובט" עם תותח M61 וולקן, במבצע שלום הגליל. בדומה להפלה שבוצעה על ידי "חובט" הוולקן, גם מערכת הMIM-72 צ'פרל זכתה להפלת בכורה בשנת 1974. מערכת זו שהתבססה על הטיל אוויר-אוויר מסוג סיידווינדר, הפילה מיג 17 בתקופת הפסקת האש שלאחר מלחמת יום הכיפורים, בגבול הסורי. במלחמת לבנון הראשונה, כוח של לוחמי נ"מ מצוידים בטילי FIM-43 רד-איי ("בזק"), הפיל מיג 23 של חיל האוויר הסורי. ב-7 באפריל 2011 מערכת כיפת ברזל רשמה יירוט בכורה כשיירטה והשמידה רקטת גראד ששיגרו מחבלים פלסטיניים מרצועת עזה לעבר אשקלון. זהו היירוט המבצעי ראשון בעולם של רקטה לטווח קצר-בינוני. ב-14 ביולי 2014, במהלך מבצע צוק איתן, יירט מערך ההגנה האווירית כלי טיס בלתי מאויש ששלח חמאס באמצעות טיל MIM-104D פטריוט. ב-17 ביולי יירט מערך ההגנה האווירית כטב"ם נוסף של חמאס, גם הוא באמצעות טיל פטריוט. ב-23 בספטמבר 2014 יירט מערך ההגנה האווירית מטוס קרב סורי מדגם סוחוי Su-24 שחדר לשטח ישראל באמצעות טיל "יהלום" MIM-104D פטריוט. זהו היירוט הראשון (בעולם) של מטוס אויב מאויש על ידי טיל זה. ב-17 במרץ 2017, לפי פרסומים בתקשורת, ביצע טיל ה"חץ 2" את היירוט המבצעי הראשון שלו, כשיירט טיל קרקע-אוויר מדגם S-200 שנורה מסוריה לעבר מטוסי חיל האוויר הישראלי שחזרו מתקיפה שם. צה"ל אישר שמיירט של מערך ההגנה האווירית יירט טיל סורי. ב-13 במאי או ב-14 במאי 2021, במבצע שומר החומות, הפילה כיפת ברזל כלי טיס בלתי מאויש של חמאס שחדר לישראל מרצועת עזה. זהו היירוט המבצעי הראשון של כלי טיס בידי כיפת ברזל. ב-10 במאי 2023, במבצע מגן וחץ, מיירט קלע דוד ("שרביט קסמים") הפיל רקטת קרקע-קרקע ששיגר הג'יהאד האסלאמי הפלסטיני לעבר גוש דן. ב-31 באוקטובר 2023, במלחמת חרבות ברזל, יירטה מערכת ה"חץ 2" מעל הים האדום טיל בליסטי ששיגרו החות'ים מתימן לעבר ישראל. זהו היירוט המבצעי הראשון של טיל קרקע-קרקע בידי ה"חץ". ב-9 בנובמבר 2023, במלחמת חרבות ברזל, טיל "חץ 3" יירט בהצלחה טיל בליסטי ששוגר לעבר ישראל על ידי החות'ים. זהו יירוט הבכורה המבצעי של ה"חץ 3". ב-14 באפריל 2024 מערך ההגנה האווירית ומטוסי חיל האוויר הישראלי יירטו ב-99% הצלחה מאות כלי טיס בלתי מאוישים, טילי שיוט וטילים בליסטיים ששיגרה איראן על ישראל בתקיפה האיראנית על ישראל, זהו הישג חסר תקדים בתולדות הלוחמה האווירית. כלל המערכות ביצעו יירוטים ובפרט ה"חץ" עם מיירטי חץ 2 וחץ 3, קלע דוד וכיפת ברזל. ב-14 באפריל 2024 מערכת כיפת ברזל יירטה טיל בליסטי ארוך-טווח, הישג חסר תקדים למערכת זו שנועדה במקור ליירט רקטות לטווחים קצרים ובינוניים. חיל הים הישראלי מפעיל אמצעי הגנה אווירית על גבי ספינות הטילים שלו. ב-2 ביולי 2022 שוגר טיל ברק 1 מספינת הטילים אח"י אילת (סער 5) של חיל הים הישראלי והפיל שני כטמ"מים של חזבאללה שטסו לכיוון אסדת הגז "כריש". הטיל שוגר בפעם הראשונה בפעילות מבצעית ורשם הפלת בכורה. ב-21 בדצמבר 2023 דיווח אתר חדשות 0404 על ניסיון לתקוף את אסדת הגז "כריש" באמצעות כטב"ם מתאבד, שיורט על ידי כיפת מגן ("כיפת ברזל" הימית) המותקנת על סטי"ל סער 6. עם זאת, טרם פורסם אישור רשמי על כך. ב-9 באפריל 2024 יירטה מערכת "כיפת מגן" המותקנת על גבי סטי"ל סער 6 מטרה אווירית עוינת שחדרה לשטח ישראל בעיר אילת. צה"ל אישר את היירוט וכינה את המערכת "כיפה ימית". זהו היירוט המבצעי המאושר הראשון של המערכת. על פי אתר חיל האוויר. "אלוף ההפלות", אתר חיל האוויר הישראלי "משחק השחמט של אברהם שלמון", בטאון חיל האוויר, גיליון 122 (223), 1.8.98 הפלה אחת משותפת עם יפתח ספקטור. על פי Attributed Israeli Air Combat Victories באתר Air Aces. למקורות ראו בערך אשר שניר. הפלה אחת משותפת עם משה מלניק. למקורות ראו בערך ישראל בהרב. הפלה אחת משותפת עם אברהם שלמון ואחת משותפת עם שמעון רומח. פירוט ההפלות על פי אתר "פרש", צבא וביטחון: יפתח ספקטור - כל ההפלות בקרבות האוויר... ועוד, ינואר 2014. ספקטור היה אחראי לדבריו להפלת מטוס מיג 21 סורי נוסף, שאותה זקף לזכות הטייסת ולא לזכותו. לפרטים ראה בפתיל "יפתח ספקטור - כל ההפלות בקרבות האוויר... ועוד", באתר "פרש", ובספר "רם וברור", עמ' 264 - 272. אחד-עשר מי יודע, ביטאון חיל האוויר, אפריל 2005 אתר "מרקיע שחקים". אתר "מרקיע שחקים". בטאון חיל האוויר, גיליון 68 (169) מאי 1989, עמ' 18 - 23. טייס של המאה העשרים, בטאון חיל האוויר, גיליון 127 (288), 1/6/99 הפלה אחת משותפת עם יעקב ריכטר. על פי אתר "מרקיע שחקים". הפלה אחת משותפת עם יהודה קורן. הפלות טייסת הצרעה במלחמת יום הכיפורים, באתר "מרחב אווירי" למעשה, הוא הפיל 7 מטוסים אך הפלה אחת בוצעה בשיתוף מטוס קרב אחר ולכן נספרת כחצי הפלה. את עדותו של יואלי על הקרב ניתן למצוא בספר חליפת לחץ, מאת מירב הלפרין ואהרון לפידות, הוצאת משרד הביטחון, ישראל תשמ"ז, עמ' 17-15. נועם אופיר, תמיד מאחורייך, ביטאון חיל האוויר, באתר חיל האוויר הישראלי, 1 באוגוסט 1999 מירב הלפרין ואהרון לפידות, חליפת לחץ - דפים בספר הטיסות של חיל-האוויר, הוצאת משרד הביטחון, ישראל תשמ"ז, עמ' 139-137 The First Time an F-15 Shot Down an Enemy Plane, from Inside Its Cockpit, סרטון בערוץ "Smithsonian Channel", באתר יוטיוב (אורך: 03:03). ההפלה הראשונה של מסוק האפאצ'י בעולם, ושל מסוק קרב בישראל, באתר חיל האוויר הישראלי, 24 במאי 2001 דיווח: המטוס של חיזבאללה תיעד הכנות לתרגיל צבאי, באתר וואלה, 14 באוקטובר 2012 אמיר בוחבוט‏, החקירה נמשכת: האם המל"ט שיורט יוצר במערב? - וואלה חדשות, באתר וואלה, 8 באוקטובר 2012 מערכת אתר צה"ל, "זיהינו שמדובר במל"ט איראני, כשהוא חצה את הגבול - הפלנו אותו", באתר צה"ל, 11 בפברואר 2018. טייסת "הצרעה" (טייסת 113) מפעילה מסוקי "שרף". מערכת אתר צה"ל, כך נראים שברי המל"ט האיראני והבסיס הסורי ממנו שוגר, באתר צה"ל, 10 בפברואר 2018. יואב זיתון, אחיה ראב"ד, ליעד אוסמו, איתי בלומנטל ואיתמר אייכנר, צה"ל יירט מל"ט איראני שחדר לישראל; תקיפה בסוריה, F-16 התרסק בשטח ישראל, באתר ynet, 10 בפברואר 2018, מערכת אתר צה"ל, כוחות צה"ל יירטו מל"ט איראני ותקפו בתגובה מטרות איראניות בסוריה, באתר צה"ל, 10 בפברואר 2018. כך יירט צה"ל את המל"טים האיראניים בדרכם לישראל, באתר צה"ל. נטע בר, צה"ל הפיל מל"ט שחדר מרצועת עזה, באתר ישראל היום, 27 בפברואר 2020, אמיר בוחבוט‏, צה"ל: מטוסי קרב הפילו מל"ט שהמריא מרצועת עזה, באתר וואלה, 27 בפברואר 2020. יואב זיתון, הותר לפרסום: צה"ל יירט כטב"מים איראניים נושאי אקדחים בדרכם לעזה, באתר ynet, 6 במרץ 2022, אמיר בוחבוט‏, הותר לפרסום: מטוס F-35 יירט שני כלי טיס חמושים מאיראן לפני שנה, באתר וואלה, 6 במרץ 2022. כך יורטו מטרות עוינות ע"י מטוס ה"אדיר" ומערכת ההגנה "חץ", באתר צה"ל, 2 בנובמבר 2023. יואב זיתון, טייסי ה-F-35 שתקפו מצפון לביירות, וחתומים על היסטוריה עולמית: "התרגשתי בקוקפיט", באתר ynet, 17 במרץ 2024. תיאור האירוע, באתר חיל האוויר הישראלי, 5.6.1967 וולקן בשירות חיל האוויר באתר חיל האוויר הישראלי. מיכל ויסברוד, ציידי הרקטות – שיגור ראשון לכיפת ברזל, באתר חיל האוויר הישראלי אנשיל פפר ויניר יגנה, יירוט מבצעי ראשון למערכת כיפת ברזל, באתר הארץ, 7 באפריל 2011 אמיר בוחבוט, יניר יגנה, אמיר בוחבוט ויניר יגנה‏, חיל האוויר יירט מזל"ט שחדר לישראל מהרצועה, באתר וואלה, 14 ביולי 2014 12 רקטות יורטו במטח אחד; צה"ל יירט מזל"ט נוסף של חמאס, באתר כלכליסט, 17 ביולי 2014 ניר דבורי, ‏ה"יהלום" שהפיל 2 מטוסים סורים, באתר ‏מאקו‏, 25 ביולי 2018 יואב זיתון, רועי קייס, אלישע בן קימון, אליאור לוי ורועי ינובסקי, צה"ל תקף בסוריה נשק אסטרטגי לחיזבאללה, חץ יירט טיל נ"מ ששוגר לעבר המטוסים, באתר ynet, 17 במרץ 2017. אמיר בוחבוט‏, חיל האוויר תקף בסוריה; טיל נ"מ יורט בידי "החץ" באזור ירושלים, באתר וואלה, 17 במרץ 2017. Israel’s Arrow scores first operational hit — but against what?, Defense News, 17.3.2017 יואב זיתון, אליאור לוי, מתן צורי, צה"ל הפיל כלי טיס בלתי מאוישים שחדרו משטח עזה | תיעוד, באתר ynet, 13 במאי 2021, באתר צה"ל מופיע היירוט ב-14 במאי. יוסי יהושוע, אלישע בן קימון, יירוט מבצעי ראשון אי פעם: "שרביט קסמים" שוגרה מול הרקטה לת"א, באתר ynet, 10 במאי 2023. באמצעות מערכת "חץ": חיל האוויר סיכל איום אווירי במרחב ים סוף, באתר חדשות 0404‏, 31 באוקטובר 2023. אמיר בוחבוט‏, צה"ל יירט בהצלחה איום בליסטי בחלל על ידי חץ 3, באתר וואלה, 9 בנובמבר 2023. טל לב רם, ‏"היסטורי": בתעשייה האווירית מברכים על יירוט הבכורה של "חץ 3", באתר מעריב אונליין, 9 בנובמבר 2023, שמחה רז, ‏משרד הביטחון: "יירוט מבצעי ראשון לחץ 3", באתר "סרוגים", 9 בנובמבר 2023. רון בן ישי, 0 מ-221: ההישג ההיסטורי מול טילי השיוט ונחילי הכטב"מים | כך הם יורטו, באתר ynet, 14 באפריל 2024. יורטו 3 כטב"מים עוינים שהתקרבו למרחב האווירי במים הכלכליים של ישראל, באתר צה"ל, 2 ביולי 2022, רון בן ישי, ניסיון לנקום, ועל הדרך לחבל במו"מ עם לבנון: מטרות חיזבאללה בשיגור המל"טים, באתר ynet, 2 ביולי 2022. המערכה בצפון עלתה שלב | "ניסיון פגיעה בנכס אסטרטגי", באתר חדשות 0404‏, 21 בדצמבר 2023. יואב זיתון, מבוססת על כיפת ברזל, מורכבת על ספינות להגנה גם על האסדות: זו "כיפה ימית", באתר ynet, 9 באפריל 2024. 'סער 6' יירטה לראשונה כטב"ם באמצעות מערכת "כיפה ימית", באתר צה"ל, 9 באפריל 2024.